

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA LOKALNU SAMOUPRAVU,

PRAVNE POSLOVE I DRUŠTVENE DJELATNOSTI

KLASA: 024-05/25-03/1

URBROJ: 238-10-03/1-25-1

Ivanić-Grad, 28. svibnja 2025.

Na temelju članka 87. stavka 1. Zakona o lokalnim izborima („Narodne novine“, broj 144/12, 121/16, 98/19, 42/20, 144/20, 37/21) i članka 2. stavka 2. Poslovnika Gradskog vijeća Grada Ivanić-Grada („Službeni glasnik Grada Ivanić-Grada“, broj 02/21, 10/23), pročelnica Upravnog odjela za lokalnu samoupravu, pravne poslove i društvene djelatnosti Grada Ivanić-Grada

**S A Z I V A**

konstituirajuću sjednicu Gradskog vijeća Grada Ivanić-Grada

koja će se održati

**dana 3. lipnja 2025. s početkom u 16:30 sati**

**u Spomenu domu Alojza Vulinca, ulaz iz Beliceve ulice, Ivanić-Grad**

Za sjednicu Gradskog vijeća predlaže se sljedeći:

**D N E V N I R E D :**

* utvrđivanje kvoruma

1. Izbor Mandatne komisije
2. Izvješće Mandatne komisije i verifikacija mandata

* utvrđivanje člana Gradskog vijeća koji će predsjedavati sjednicom do izbora predsjednika
* svečana prisega članova Gradskog vijeća

1. Izbor Odbora za izbor i imenovanja
2. Izbor predsjednika i potpredsjednika Gradskog vijeća
3. Izbor Odbora za statut i poslovnik
4. Izbor Odbora za financije i proračun

**JAVNOST RADA GRADSKOG VIJEĆA:**

Temeljem članka 92. Poslovnika Gradskog vijeća Grada Ivanić-Grada („Službeni glasnik Grada Ivanić-Grada“, broj 02/21, 10/23) rad Gradskog vijeća i njegovih radnih tijela je javan.

Građani i najviše po tri predstavnika zainteresiranih pravnih osoba imaju pravo prisustvovati sjednicama Gradskog vijeća i njegovih radnih tijela u skladu s prostornim mogućnostima Grada Ivanić-Grada.

Građani i pravne osobe dužni su pisanim putem najaviti svoju nazočnost, odnosno nazočnost svojih predstavnika na sjednici Gradskog vijeća i njegovih radnih tijela najkasnije tri dana prije održavanja sjednice. U pisanoj obavijesti građani i pravne osobe dužni su navesti ime i prezime osobe koja će prisustvovati sjednici.

Predsjednik Gradskog vijeća odnosno radnog tijela može ograničiti broj građana koji žele prisustvovati sjednici zbog prostornih uvjeta i održavanja reda na sjednici s time da prioritet imaju građani koji su svoju nazočnost najavili ranije.

PROČELNICA:

Marina Šiprak, dipl.iur.